
Najpresnejšie meracie prístroje.
V súčasnosti sa v centre elektriny Slovenského metrologického ústavu 240 zdokonaľujú a uchovávajú: 
1. národné etalóny: 
· jednotky a stupnice jednosmerného napätia, 
· odporu, 
· kapacity, 
· vysokofrekvenčného napätia;
2. referenčné etalóny pripravené na vyhlásenie za národné etalóny: 
· výkonu a práce striedavého elektrického prúdu, 
· vysokofrekvenčného výkonu.

Národný etalón jednotky a stupnice jednosmerného napätia
Národný etalón stupnice jednosmerného napätia 10 mV až 10 V tvorí:

· národný etalón jednotky jednosmerného napätia menovitej hodnoty 10 V na princípe Josephsonovho javu a
[image: stupnica napätia]
· národný etalón stupnice jednosmerného napätia 10 V až 1000 V. V celom rozsahu od 10 mV do 10 V dosahuje etalón jednotky neistotu 20 nV. Základnú zostavu etalónu stupnice jednosmerného napätia tvoria odporový delič napätia Guildline 9700PL, ktorý je pomerovým zariadením umožňujúcim rozšíriť stupnicu jednosmerného napätia v rozsahu od 10 V do 1000 V, a zdroj referenčného napätia Datron 4910, ktorý slúži na prenos jednotky elektrického napätia.

Metrologické parametre úplnej zostavy etalónu stupnice sú: 
	 Rozsah napätia 
	 Relatívna kombinovaná štandardná  
 neistota v celom rozsahu 
	 Princíp činnosti

	 10 V ÷ 1000 V
	 2.10-6
	 odporový delič napätia



  
Pracovné etalóny pre kalibráciu meradiel od II. rádu tvoria:
· etalónový kalibrátor Datron 4808,
· etalónový multimeter Solartron 7081.

Na kalibráciu striedavého napätia sa používa termokomparátor Fluke 540 B. 
Kalibrácia jednosmerného a striedavého prúdu je zabezpečovaná meraním napätia etalónovým multimetrom na etalónových rezistoroch:
· pre jednosmerný prúd - ZIP typ R331 10 kΩ, ZIP typ R331 1 kΩ, ZIP typ R331 100 Ω, Tinsley typ 5685A 10 Ω, ZIP typ R321 0,1 Ω, Norma model 80 0,01 Ω.
· pre striedavý prúd - ZIP typ R321 0,1 Ω, Tinsley typ 5685A 1 Ω.























Národný etalón elektrického odporu
Národný etalón elektrického odporu tvoria skupinové etalóny menovitých hodnôt 1 Ω (základná a náhradná skupina), 10 kΩ a príslušné komparátorové zariadenia slúžiace na vzájomné porovnávanie členov skupinových etalónov a ich nadviazanie na hodnoty cestovných - nadväzovacích etalónov, ktorými sa prenesie hodnota z BIPM, Sevres, Francúzsko. 

Primárny etalón jednosmerného odporu je realizovaný na báze kvantového Hallovho javu.
V oblasti kalibrácií ako referenčné etalóny sú použité súpravy etalónov odporu v rozsahu od 0,1 mΩ do 1 TΩ. Tieto sú pravidelne sledované a nadväzované na hodnoty odvodené od skupinových etalónov.

Pre oblasť meraní striedavým elektrickým prúdom základné vybavenie tvorí striedavý odporový most s induktívne viazanými pomerovými ramenami, presné rezistory s vypočítateľnými frekvenčnými závislosťami a pracovné etalóny odporu určené na meranie striedavým elektrickým prúdom.

Národný etalón elektrickej kapacity
Národný etalón elektrickej kapacity tvoria skupinové etalóny menovitých hodnôt 2.10 pF a príslušné komparátorové zariadenia slúžiace na vzájomné porovnávanie členov skupinových etalónov a ich nadviazanie.

Na realizáciu a kalibráciu stupnice elektrickej kapacity sa používajú:

· Meracia zostava na meranie kapacity od firmy General Radio Co., typ GR 1621 ako základné zariadenie. Pozostáva z presného mostíka, detektora a oscilátora. Hlavnou časťou zostavy je mostík typu GR 1616. Základom zariadenia je transformátorový mostík s pomerovými ramenami, ktorého rozlišovacia schopnosť je 0,1 aF(atto 10-18). Presnosť porovnaní pri ktorých je skúšaný etalónový kondenzátor porovnávaný s referenčným etalónom je ± 1.10-8. 
· Zostava na meranie kapacity od firmy General Radio Co., typ GR 1620-A. So špeciálnym vonkajším kondenzátorom 10 nF zostava umožňuje rozšíriť rozsah merania až do hodnoty 11,11110 µF. Generátor umožňuje nastaviť pracovnú frekvenciu od 50 Hz do 10 kHz. 

Základná presnosť priameho merania kapacity pri frekvencii 1 kHz, trojsvorkovom pripojení kondenzátora k mostíku, v rozsahu 10 aF až 1,111 µF je ± (1.10-4 + 0,00003 pF). Pri vyšších frekvenciách a pre väčšie kapacity je prídavná chyba ± [3.10-7 + 2.10-5 (CµF ) ± 3.10-7 pF].f2 (kHz).

Národný etalón vysokofrekvenčného napätia

Národný etalón vysokofrekvenčného napätia tvoria termoelektrické meracie hlavice typu A 55 (Fluke), termistorové meracie hlavice typu 8478B (Hewlett - Packard), termistorové etalóny vysokofrekvenčného napätia (vlastná konštrukcia SMU), presné bolometrické mostíky, generátory signálu a číslicové voltmetre. 

Parametre národného etalónu sú:

	 f (MHz) 
	 0.05 
	 1 
	 20 
	 100 
	 300 
	 500 
	 700 
	 1000 

	 uC (%)
	 0.01
	 0.05  
	 0.15  
	 0.25  
	 0.4
	 0.45  
	 0.6
	 0.8

Referenčný etalón výkonu a práce striedavého elektrického prúdu
Zostavu referenčného etalónu elektrického výkonu a energie tvoria nasledovné základné časti:
· elektronické syntetické výkonové zdroje striedavého meracieho signálu s výkonom 500VA/500V a 500VA/120A;
· etalónový delič napätia, ktorý tvoria kaskáda dvojjadrových, elektronicky kompenzovaných  transformátorových deličov;
· etalónový prevodník prúdu na napätie;
· digitálne etalónové meradlo výkonu a práce RS 2310S;
· centrálny riadiaci a vyhodnocovací systém.

Základné technické a metrologické parametre etalónu:
· výstupné napätie: do 600V
· výstupný prúd: do 120A
· fázový uhol medzi napätím a prúdom: (0 až 360)°
· skreslenie výstupného signálu: < 0,2%
· stabilita nastavenia hodnôt:< 0,01%
· frekvencia základnej harmonickej: (40 až 70) Hz
Rozšírené neistoty merania (k=2) určenia údaja stupnice elektrického výkonu resp. energie neprevyšujú (120 až 160) μW/W, resp. (120 až 160) μWh/Wh. 
Ako pracovný etalón pre kalibrácie meradiel elektrického výkonu a energie sa používa etalón RS 2310E.


Referenčný etalón vysokofrekvenčného výkonu
Primárny etalón vysokofrekvenčného výkonu tvoria termistorové meracie hlavice 8478B (Hewlett - Packard) v spojení s presným bolometrickým mostíkom PB-1C (Weinschel-Eng.), generátory vysokofrekvenčného signálu, smerové odbočnice a presné zoslabovače.

